Christophe Revault

**Christophe Revault** (1972–2021) var en fransk fotballmålvakt.

Revault ble oppdaget og rekruttert av  da han spilte en kamp for Alfortville mot dem i 1988. I mai 1989 var han del av juniorlaget til Le Havre som vant den nasjonale franske juniorturneringen Coupe Gambardella. I august samme år spilte han sine første tre seriekamper i 2. divisjon. Han var da reserve for Alain Casanova, og måtte vente til april 1993 da han igjen fikk sjansen til å spille i skadefravær av daværende førstevalg Fabien Piveteau. Han markerte seg da med god innsats i et ettmålstap for . Halvannet år senere ble han førstevalg i mål da Piveteau ble solgt til . De tre siste sesongene han spilte for Le Havre ble han tildelt prisen Gardien d'Or av fotballbladet *[[France Football]]*. Prisen ble gitt den målvakten i fransk fotball som oppnådde det høyeste poengsnittet på bladets spillerbørs.

Under Aimé Jacquets tid som landslagstrener for  var Revault del av kamptroppen ved tre anledninger. Han forble sittende på benken som reservemålvakt i vennskapskampene mot  i januar 1997, mot  i juni 1997 og mot  i oktober 1997. Under Tournoi de France 1997 ble han hentet inn i troppen til Frankrikes siste kamp mot Italia da Fabien Barthez måtte trekke seg grunnet skade. Han oppnådde aldri spilletid på A-landslaget, men spilte to kamper på B-landslaget, mot Slovakia i 1995 og mot Belgia i 1996.

På bakgrunn av den gode innsatsen for Le Havre ble han i 1997 hentet til  for å erstatte landslagsmålvakt Bernard Lama. Revault maktet ikke å overbevise kritikerne i den parisiske storklubben, og ble heller ikke plukket ut av Jacquet til VM-sluttspillet i 1998, som franskmennene endte opp med å vinne. Særlig ble han offer for kritikk for feil han gjorde i et 1-5 tap for , som medvirket til at laget røk ut av gruppespillet i Mesterligaen.
Året etter Revault ankom Paris Saint-Germain hentet klubben Bernard Lama tilbake. Revault valgte så å følge Paul Le Guen, som avsluttet sin spillerkarriere for å bli hovedtrener for . Etter en god start på oppholdet i Rennes, pådro Revault seg en alvorlig skade mot slutten av 1998/99-sesongen som holdt ham en stund på sidelinjen.

I 2000 gikk Revault til . Den første sesongen hans i klubben endte laget under nedrykksstreken. I tillegg var klubben havnet i et økonomisk uføre som førte til at fransk fotballs økonomiske kontrollorgan, DNCG, tvangsflyttet klubben ytterligere én divisjon lenger ned. Likevel valgte Revault å bli i klubben, og bidro til å spille Toulouse tilbake til toppdivisjonen i løpet av to år. Revault var lagets faste sisteskanse inntil han i februar 2006 pådro seg en skade som reservemålvakt Nicolas Douchez benyttet til å overta plassen som førstevalg. Da Revault så forlot Toulouse etter sesongslutt, hadde han sementert en posisjon som klubblegende blant lagets tilhengere. Ikke bare for hans innsats på banen. Men også for hans holdninger og den lojaliteten han viste klubben. Toulouse var klubben Revault spilte flest kamper for.

Revault vendte så tilbake til Rennes. Andreas Isaksson hadde forlatt klubben og Revault var hentet inn for å gi unge Simon Pouplin kamp om plassen. Revault oppnådde ingen spilletid i serien, så etter én sesong på benken hos Rennes, vendte han tilbake til klubben der han startet karrieren. Revault tre år for Le Havre før han avsluttet spillerkarrieren i en alder av 38.

Christophe Revault avgikk ved døden 6. mai 2021 i sitt hjem nær Le Havre.

## Karriereoversikt

## Referanser


## Eksterne lenker
* 
*  Christophe Revault – Havre Athletic Club

## Kilder
*